Naukograd

Naukograd (), baita ere Teknopoli edo Zientzia-hiri, Sobietar Batasunean eta, gaur egun, Errusian ikerketa eta garapen zientifikoen kontzentrazio handia duten hiriak aipatzeko termino formal bat da. Hiri horietako asko Sobietar Batasunaren garaian eraiki ziren, berariazko asmo horrekin. Haietako batzuk isilpekoak ziren eta garai hartan itxitako hirien sistema handi baten parte ziren. Egun, definizioa aldatu da.https://misteriosdeleste.blogspot.com/2013/10/naukogrado.html

 Banaketa 
Naukograduak hogeita hamar inguru Moskuko oblastan daude, eta gainerakoak, batez ere, Volga, Ural eta Siberiako eskualdeetan. Gutxi dira orain "itxiak": hamar hiri nuklear baino ez daude itxita, eta oraindik Errusiako lan militar nuklearra egiten da. Batzuk oraindik konexio militarrak dituzte, Friazino adibidez, non gailu elektronikoak eta irrati aurreratuak garatzen diren, baina gehienak orain mendebaldeko laguntza funtsen laguntzarekin lan zibilean zentratzen dira.

 Egungo naukograduak 
Gaur egun, Errusiar Federazioan, termino hau, orokorrean, ekoizpen eta ikerketa zientifikoko kontzentrazioak dituzten hirurogeita hamar hiri ingururi erreferentzia egiteko erabiltzen da, eta, bereziki, bere potentzial zientifikoagatik aintzatetsiak izan diren eta pribilegio bereziak dituzten hiri gutxi batzuei erreferentzia egiteko.

Ofizialki naukogradu bihurtu zen lehen hiria Obninsk izan zen, 2000. urtean, material nuklearra eta ikerketa mediko eta meteorologikorako instalazioak zituen herria. Berehala beste hiru hiri gehitu ziren zerrendara: Dubna, ikerketa nuklearrerako nazioarteko zentroa; Koroliov, ikerketa espazialeko instalazio asko dauden lekua; eta Koltsovo, Akademgorodoketik gertu,https://es.rbth.com/articles/2012/12/24/akademgorodok_la_capital_cientifica_de_siberia_23423 hasiera batean gerra biologikoaren ikerketarako gunea, gaur egun ikerketa mediko eta farmazeutikorako zentroa dena.

Naukogradu batzuk Errusiako Zientzien Akademiak operatzen ditu, Pustxino, zientzia biologikoen zentroa barne, eta Txernogolovka, fisika eta kimikako zentroa. Zelenograd (Moskuko hiri eta administrazio-barrutia) elektronikaren arloko ikerketa, hezkuntza eta ekoizpenerako zentro errusiarra da.

 Erreferentziak 

 Kanpo estekak 
 :Naukogratuen sarearen webgunea.

Kategoria:Naukogradak
Kategoria:Sobietar Batasuneko kultura
Kategoria:Errusiako zientzia eta teknologia
Kategoria:Sobietar Batasuneko zientzia eta teknologia
Kategoria:Itxitako hiriak
Kategoria:Errusierazko hitzak eta esaldiak